జమ్మలమడుగు(కడప జిల్లా): నటనే తనకు జీవితమని తన జీవితం నటనకు అంకితమని వర్ధమాన సినీనటుడు తిరుపతి బాలాజీ అంటున్నారు. జమ్మలమడుగు మండల పరిధిలోని మోరగుడి గ్రామానికి చెందిన తిరుపతి బాలాజీ పోస్టల్ డిపార్టుమెంట్లో గ్రామీణ డాక్ సేవక్గా చిరు ఉద్యోగిగా పని చేస్తున్నారు. చిన్నతనం నుంచి సినిమాలు అన్నా, నటన అన్నా చెవికోసుకునేవాడు. ప్రముఖ హీరోలు అయిన స్వర్గీయ ఎన్టీ రామారావు, నాగేశ్వరరావు సినిమాలు, హాస్యనటులు అయిన స్వర్గీయ రేలంగి, రమణారెడ్డి, రాజబాబు సినిమాలు ఎక్కువగా చూసేవాడు.ఇంటికొచ్చి వారి పాత్రల్లో లీనమై వారి హావభావాలను అనుకరిస్తూ సినిమాల్లో నటించాలనే కోరికను పెంచుకున్నాడు. ఈ నేపథ్యంలో మంగళవారం వర్ధమాన సినీనటుడు తిరుపతి బాలాజీ ‘ఆంధ్రజ్యోతి’తో మాట్లాడుతూ ప్రేమపందెం సినిమాలో ఒక మోతుబర్రి రైతు పాత్రలలో నటించానన్నారు. ఈ చిత్రంలో జబర్దస్త్ వినోద్తో కొన్ని సన్నివేశాలు ఉన్నాయని, ఈ చిత్రం ఈ నెల 24న విడుదల కాబోతోందని తెలిపారు. ఇంకా రెండు మూడు చిత్రాల్లో నటిస్తున్నానని తెలిపారు. కొన్ని చిత్రాలు పూర్తయినప్పటికీ సాంకేతిక కారణాల వల్ల విడుదలకు ఆలస్యమవుతున్నాయని ఆయన వివరించారు.
jammalamadugu(kadapa jilla): natane tanaku jeevitamani tana jeevitam natanaku ankitamani vardhamaana sineenatudu tirupati balaji antunnaru. jammalamadugu mandala paridhilooni moragudi graamaaniki chendina tirupati balaji postal departumentlo graameena dack sevakga chiru udyogigaa pani chestunnaru. chinnatanam nunchi cinimaalu anna, natana anna chevikosukunevadu. pramukha heerolu ayina swargeeya enty ramarao, nageshwararao cinimaalu, haasyanatulu ayina swargeeya relangi, ramanareddy, rajababu cinimaalu ekkuvagaa chusevadu.intikochi vaari paatrallo leenamai vaari haavabhaavaalanu anukaristuu cinemallo natinchaalane korikanu penchukunnaadu. ee nepathyamlo mangalavaaram vardhamaana sineenatudu tirupati balaji ‘aandhrajyoti’thoo maatlaadutuu premapandem cinemalo oka motubarri raitu paatralalo natinchaanannaaru. ee chitramlo jabardast vinodto konni sannivesaalu unnaayani, ee chitram ee nela 24na vidudala kabotondani telipaaru. inka rendu moodu chitraallo natistunnaanani telipaaru. konni chitraalu puurtayinappatikii saanketika kaaranaala valla vidudalaku aalasyamavutunnaayani aayana vivarinchaaru.